《金缕曲 登滕王阁》
明代·李麟

风送漳江渚。漫登临、东流一瞬，渺然终古。物换星移凡几度。

漠漠愁云欲雨。听欸乃、渔舟南浦。芳草王孙何处也，只西山、帘卷还如故。

思往事，遽如许。

王郎作赋真翘楚。便扫空、豪华百辈，腐儒章句。看取荒凉容膝地，畴昔曾酣歌舞。

且采采、蘋香延伫。世路驱人明日又，爱今来、水阁清无暑。

对斜照，淡忘侣。

作者简介：明浙江鄞县人，字次公。工绘画，精于人物，善白描，尤长写貌，自署龙眠后身。中年好释氏，礼僧达观为弟子，遂专画佛像，好佛者竞相收藏。